ועדת החינוך, התרבות והספורט, כנסת 17, פרוטוקול מספר 59, 2006-09-05 09:30

מיכאל מלכיאור: זאת כנסת ישראל פה, ועדת חינוך.

מיכאל מלכיאור: אנחנו לא מדברים בשפה הזאת פה.

מיכאל מלכיאור: יש פה מפעל אדיר שיוצא לדרך.

מיכאל מלכיאור: אני חושב שזה דבר חשוב ביותר.

מיכאל מלכיאור: מי שחושב שהוא לא צריך לצאת לדרך ורוצה להצביע נגד, זה בסדר.

זבולון אורלב: אתה מטעה.

זבולון אורלב: אל תתעה.

זבולון אורלב: על פי החוק הוא ייצא לדרך בכל מקרה.

מיכאל מלכיאור: תשמע ליועצת המשפטית בבקשה.

דורית מורג: לפי החוק, צריך לחלק את העלויות בין הרשות המקומית לבין הגבייה.

זבולון אורלב: זה לא תנאי לביצוע החוק.

דורית מורג: ההחלטה הזאת כאן היא העדר גבייה מההורים.

דורית מורג: בהעדר גבייה מההורים, הרשויות המקומיות לא יוכלו לעמוד בזה.

זבולון אורלב: זה פוליטי מה שאת אומרת.

זבולון אורלב: חוקית, זה לא מותנה.

זבולון אורלב: אי אפשר להתנות פה דברים.

מיכאל מלכיאור: אני חושב, שהפשרה היא חשובה.

מיכאל מלכיאור: אני מודה ללשכת ראש הממשלה שבאה לקראתנו.

מיכאל מלכיאור: הייתי רוצה שיבואו לקראתנו עוד.

מיכאל מלכיאור: בזה אני מסכים עם זבולון.

מיכאל מלכיאור: הם באו 90% מהדרך, ואני שמח על כך.

חיים אמסלם: יש לנו כאן חצי כוס מלאה וחצי כוס ריקה.

חיים אמסלם: אין ספק, שמפעל ההזנה הוא מפעל לאומי.

חיים אמסלם: אין ספק, שכולנו רוצים לתמוך בו ולתת לו לצאת לדרך.

חיים אמסלם: אני רוצה לציין לשבח את מנכ"ל ראש הממשלה.

חיים אמסלם: הוא הלך לקראת היו"ר בדבר מסוים.

חיים אמסלם: אני מדגיש, כי אני רוצה להאמין לכנותו של היו"ר ולרצונו הטוב, לקיים פה דיון מעמיק לגבי כל הפרמטרים לפיהם ייקבעו המקומות בהם יהיה מפעל הזנה.

חיים אמסלם: אני מצפה לכך, אדוני, ואני מודה לך.

מיכאל מלכיאור: בואו נעבור להצבעה.

שמואל הלפרט: אני מבקש להביא קודם את ההצעה שלי להצבעה.

מיכאל מלכיאור: אני לא מביא את זה קודם להצבעה.

שמואל הלפרט: זאת זכותי הלגיטימית שיצביעו על ההצעה שלי.

שמואל הלפרט: אם יצביעו נגד, יצביעו נגד.

מיכאל מלכיאור: קודם כל אני מצביע על זה ואחר כך על מה שאתה אומר.

שמואל הלפרט: אני מציע הצעה, ואתה לא רוצה להביא אותה להצבעה.

ישראל חסון: האם ההצבעה נגד עוצרת את מפעל ההזנה?

זבולון אורלב: לא.

זבולון אורלב: על פי החוק, לא.

זבולון אורלב: תשאל את היועצת המשפטית של הוועדה.

מירב ישראלי: יש פה את העניין המשפטי ויש פה את העניין העובדתי.

מירב ישראלי: לפי החוק, הממשלה צריכה לשאת בחלק, הרשויות צריכות לשאת בחלק, כאשר הן רשאיות לממן חלק מהתשלום שלהן מתרומות ומכספי הורים.

מירב ישראלי: זה המצב המשפטי.

מירב ישראלי: הן יכולות לממן את כל החלק לבד, אך השאלה העובדתית היא האם זה באמת יקרה בפועל.

ישראל חסון: אני רוצה לשאול שאלה.

מיכאל מלכיאור: לא.

מיכאל מלכיאור: אם אדוני היה רוצה היה משתתף בדיון.

מיכאל מלכיאור: היה לנו פה דיון מאוד ארוך.

ישראל חסון: אתה שם לב שכל מי שהשתתף בדיון לא היה בקיא בתשובה לשאלה הזאת עד הסוף.

מיכאל מלכיאור: אנחנו בזמן של הצבעה.

מיכאל מלכיאור: לנו התמונה היא ברורה מאוד.

מיכאל מלכיאור: לנו ברור, שאם אנחנו לא מאשרים את זה, זה מעכב את כל הסיפור.

מיכאל מלכיאור: בואו נעבור להצבעה.

מיכאל מלכיאור: ה צ ב ע ה בעד - 7 נגד - 5 נמנעים – אין ההצעה עברה.

מיכאל מלכיאור: לחה"כ הלפרט יש הצעה, שכל הת"ת יכללו במסגרת ההזנה.

מיכאל מלכיאור: זאת ההצעה שלא מכוח החוק.

מירב ישראלי: השאלה היא, אם זה יעבור אז מפעל ההזנה לא ייצא לדרך?

מירב ישראלי: צריך להבין מה זה אישור מותנה?

מיכאל מלכיאור: האם אתה מציע את זה כאישור מותנה?

שמואל הלפרט: כן, כאישור מותנה.

דורית מורג: זה לא החוק.

מיכאל מלכיאור: בואו נצביע על זה.

מיכאל מלכיאור: מותר להצביע גם על דברים שהם לא החוק.

מירב ישראלי: זה אומר שאם זה יעבור, כל עוד הממשלה לא תתחייב שהיא מממנת את הת"ת, אז אין אישור.

מיכאל מלכיאור: זאת המשמעות.

מיכאל מלכיאור: מי מצביע בעד ההצעה של חה"כ הרב הלפרט?

מיכאל מלכיאור: ה צ ב ע ה בעד - 5 נגד – 5 נמנעים - אין

מירב ישראלי: זה אומר שאין אישור.

שמואל הלפרט: ההצעה התקבלה.

מיכאל מלכיאור: מי מצביע נגד ההצעה של חה"כ הלפרט?

שמואל הלפרט: ההצעה התקבלה.

יואל חסון: האם אתם רוצים שמפעל ההזנה לא ייצא?

יואל חסון: זה מה שאתה עושה.

שמואל הלפרט: ההצעה שלי התקבלה.

יואל חסון: משפחות לא יקבלו אוכל.

מיכאל מלכיאור: מי מצביע נגד ההצעה של הרב הלפרט?

שמואל הלפרט: אדוני היו"ר, כבר הצביעו.

שמואל הלפרט: הייתם במיעוט.

מיכאל מלכיאור: לא הצבענו.

מיכאל מלכיאור: ה צב ע ה בעד – 5 נגד - 5 נמנעים - אין ההצעה נפלה.

שמואל הלפרט: היתה מקודם הצבעה והייתם במיעוט.

מיכאל מלכיאור: לא היינו במיעוט.

שמואל הלפרט: כן הייתם במיעוט.

שמואל הלפרט: קראת לכאן לעתניאל שנלר.

שמואל הלפרט: ההצעה שלי התקבלה.

שמואל הלפרט: אני עומד על כך.

מיכאל מלכיאור: היו 5 שהצביעו בעד ו-5 שהצביעו נגד.

שמואל הלפרט: קודם הצביעו 3 נגד.

מיכאל מלכיאור: תודה רבה, הישיבה נעולה.